#### **Nr. 22.087/06.08.2021 PROIECT**

#### **H O T Ă R Â R E A NR. \_\_\_\_**

din \_\_\_\_\_\_\_\_\_\_

privind aprobarea tarifelor de folosință sau închiriere pentru Sala Sporturilor ,,Radu Voina” și baza sportivă din cartierul Târnava II, aflate în administrarea Clubului Sportiv Municipal Sighișoara

**Consiliul Local al Municipiului Sighişoara,**

Luând act de proiectul de hotărâre, înregistrat cu nr. 22.087/06.08.2021 și referatul de aprobare, înregistrat cu nr. 22.086/06.08.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Regulamentului de organizare și funcționare a Clubului Sportiv Municipal Sighișoara, forma actualizată, conform Anexei nr. 1 la Hotărârea Consiliului Local Sighișoara nr. 223/30.10.2018;

Având în vedere Hotărârea Consiliului Local Sighișoara nr. 59/25.03.2021 prin care s-a aprobat transmiterea în administrarea Clubului Sportiv Municipal Sighișoara a Sălii Sporturilor ,,Radu Voina”, situată în Municipiul Sighișoara, str. Griviței, nr. 4B și a bazei sportive situată în Municipiul Sighişoara, cartier Târnava II (Bărăgan), str. Magnoliei f.nr.;

Având în vedere Hotărârea nr. 9 din 03 august 2021 a Consiliului de Administrație al Clubului Sportiv Municipal Sighișoara, prin care s-a aprobat nivelul tarifelor de folosință sau închiriere pentru Sala Sporturilor ,,Radu Voina” și baza sportivă din cartierul Târnava II, aflate în administrarea Clubului Sportiv Municipal Sighișoara;

Având în vedere prevederile Legii nr. 69/2000, Legea educaţiei fizice şi a sportului, cu modificările şi completările ulterioare și cele ale Hotărârii Guvernului nr. 884/20012 pentru aprobarea Regulamentului de punere în aplicare a dispozițiilor Legii educației fizice și sportului nr. 69/2000;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

Având în vedere prevederile Legii nr. 52/2003 privind transparența decizională în administrația publică, republicată;

În temeiul art. 129 alin. (1), alin. (2) lit. d), alin. (7) lit. f) și și s) și alin. (14), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare,

**H O T Ă R Ă Ş T E:**

**Art. 1.** Se aprobă tarifele de folosință sau închiriere pentru Sala Sporturilor ,,Radu Voina” și baza sportivă din cartierul Târnava II, aflate în administrarea Clubului Sportiv Municipal Sighișoara, potrivit Anexei nr. 1, care face parte integrantă din prezenta hotărâre.

**Art. 2.** Cu data adoptării prezentei hotărâri, orice alte prevederi contrare, incidente în speță, își încetează valabilitatea.

**Art. 3.** Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Buget, Contabilitate, Salarizare - Direcția Economică din cadrul Municipiului Sighișoara, Consiliul de Administrație al Clubului Sportiv Municipal Sighișoara și Clubul Sportiv Municipal Sighișoara.

**Art. 4.** Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

AVIZAT, PRIMAR,

Secretarul General al municipiului Ioan - Iulian Sîrbu

Anca Bizo

**ANEXA nr. 1 la H.C.L. Sighișoara nr. \_\_\_\_\_\_\_\_\_\_\_\_\_**

***TARIFE DE FOLOSINȚĂ SAU ÎNCHIRIERE PENTRU BAZELE SPORTIVE AFLATE ÎN ADMINISTRAREA CSM SIGHISOARA***

1. ***SALA SPORTURILOR “RADU VOINA”***

1.1. Bilet de intrare la competiții sportive naționale, juniori si seniori Divizia A

- Adulți - 5 RON

- Elevi si studenți pe baza carnetului - GRATUIT - în limita a 10% din capacitatea sălii

1.2. Bilet de intrare la competiții sportive naționale Liga si internaționale

- Adulți - 10 RON

- Elevi, studenți, pensionari - 5 RON

1.3. Abonament pentru tot sezonul competițional - se acorda 20% reducere din prețul biletului,

luând în considerare totalul meciurilor care se disputa acasă într-un sistem competițional tur-retur

1.4.1. Închiriere sală pentru amatori persoane fizice, grupuri organizate

- perioada 01 ianuarie - 31 martie și 01 octombrie - 31decembrie - 85 RON/oră

- perioada 01 aprilie - 30 septembrie - 65 RON/oră

1.4.2. Închiriere sală pentru amatori persoane fizice, grupuri organizate de elevi

- perioada 01 ianuarie - 31 martie și 01 octombrie - 31decembrie - 65 RON/oră

- perioada 01 aprilie - 30 septembrie - 45 RON/oră

1.4.3. Abonament lunar închiriere sală, minim 2 ore săptămânal

Tarifele de la punctele 1.4.1 și 1.4.2 se diminuează cu 10 RON/oră

1.5. Tarife aplicate cluburilor și asociațiilor sportive, inclusiv loturi naționale și olimpice

1.5.1. Antrenamente

- perioada 01 ianuarie - 31 martie și 01 octombrie - 31decembrie - 110 RON/oră

- perioada 01 aprilie - 30 septembrie - 85 RON/oră

1.5.2. Competiții

- perioada 01 ianuarie - 31 martie și 01 octombrie - 31decembrie - 200 RON/oră

- perioada 01 aprilie - 30 septembrie - 155 RON/oră

1.6. Spectacole (durata minimă 3 ore)

- perioada 01 ianuarie - 31 martie și 01 octombrie - 31decembrie - 860 RON/oră

- perioada 01 aprilie - 30 septembrie - 640 RON/oră

1.7. Organizare evenimente non-sportive (concerte, etc) - 2000 RON/zi

1.8. Tarife pentru amplasarea de bannere

- banner amplasat pe gradene - 60 RON/mp

- banner amplasat în spatele porților - 55 RON/mp

- banner amplasat în alte parți ale sălii - 50 RON/mp

În cazul evenimentelor televizate aceste bannere vor putea rămâne dacă se va plăti pachetul publicitar solicitat de cei care închiriază sala

1.9. Tarif închiriere casa de bilete - 100 RON/zi

1.10. Tarif închiriere spațiu destinat automatelor de cafea,

răcoritoare, dulciuri și produse alimentare - 200 RON/lună

1. ***BAZA SPORTIVĂ DIN CARTIERUL TÂRNAVA 2***

2.1. Bilet de intrare la competiții sportive naționale, juniori și seniori Liga IV

- Adulți - 5 RON

- Elevi si studenți pe baza carnetului - GRATUIT - în limita a 10% din capacitatea tribunelor

2.2. Bilet de intrare la competiții sportive naționale, ligi superioare

- Adulți - 10 RON

- Elevi, studenți, pensionari - 5 RON

2.3. Abonament pentru tot sezonul competițional - se acorda 20% reducere din prețul biletului, luând în considerare totalul meciurilor care se disputa acasă într-un sistem competițional tur-retur

2.4. Tarife pentru utilizare ocazională de către structuri sportive

2.4.1. Utilizare pistă atletism pentru alergare - 3 RON/persoana/zi (max 2 ore)

2.4.2. Închiriere teren fotbal copii/juniori - 60 RON/oră

2.4.3. Închiriere teren fotbal seniori - 120 RON/oră

2.4.4. Utilizare vestiare și utilități - 25 RON/eveniment

2.5. Tarife pentru utilizare pe perioade mai lungi (multiplu de 1 lună)

2.5.1. Utilizare pistă atletism pentru alergare

- Structuri sportive de copii - 200 RON/lună (max 2x1,5 ore/saptamană)/grupă copii - Structuri sportive de seniori - 400 RON/lună (max 2x1,5 ore/saptamană)

2.5.2 Utilizare teren fotbal (gazon)

- Structuri sportive de copii - 200 RON/lună (max 2x1,5 ore/saptamană)/grupă copii

- Structuri sportive de seniori - 400 RON/lună (max 2x1,5 ore/saptamană)

2.5.3 Utilizare vestiare și utilităti

- Structuri sportive de copii - 50 RON/lună/grupă copii

- Structuri sportive de seniori - 100 RON/lună

2.6. Tarif marcare teren și montare plase - 50 RON/eveniment

2.7. Alte taxe

2.7.1. Tarif utilizare teren fotbal pentru competiții de amatori

aparținând societăților comerciale din municipiul Sighișoara - 80 RON/oră

2.7.2. Tarif închiriere spații din construcția vestiare - 8 RON/mp/lună

2.7.3. Tarif amplasare tonete în incinta bazei în cadrul evenimentelor

- alimentație publică fără desfacere de băuturi alcoolice - 35 RON/mp

- produse industriale - 35 RON/mp

- consum energie electrică - 25 RON/zi/consumator

2.8. Organizare evenimente non-sportive (concerte, festivaluri, etc) - 4000 RON/zi

2.9. Tarif amplasare bannere

- banner amplasat pe gard împrejmuire - 55 RON/mp

- banner amplasat în alte parți ale bazei sportive - 50 RON/mp

În cazul evenimentelor televizate aceste bannere vor putea rămâne doar dacă se va plăti pachetul publicitar solicitat de cei care închiriază baza sportivă

2.10. Persoanele fizice care doresc să facă mișcare/alergare pe pista de atletism au acces GRATUIT într-un intreval de timp stabilit de administratorul bazei, cu condiția să respecte regulile de utilizare ale bazei sportive stabilite de acesta și afișate la intrare

***DISPOZITII FINALE***

Prin structuri sportive se întelege oricare club sportiv care deține Certificat de Identitate Sportivă eliberat de Ministerul Tinerului și Sportului și este afiliat federației sportive naționale de profil.

Sunt exceptate de la plata tarifelor, evenimentele unităților din cadrul învățământului de stat, culte religioase, activități caritabile de strângere de fonduri, în cazul în care nu se percep bilete de intrare sau alte taxe de acces/participare.

Punerea la dispozitie a sălii sporturilor “Radu Voina” și a bazei sportive din cartierul Târnava 2 către beneficiar/utilizator/organizatorul de evenimente se va face în baza unei cereri scrise care va fi supusă aprobării CA al CSM Sighisoara.

Organizatorul evenimentului are obligația să detalieze subiectul și desfășurarea evenimentului.

În toate situațiile de mai sus se va încheia un Protocol și un Proces Verbal de Predare-Primire între reprezentantul CSM Sighișoara, în calitate de administrator și organizatorul/structura sportivă beneficiară.